मैं हमेशा से भारत में ही बसना चाहती थी। देश के लिए कुछ करना चाहती थी। लेकिन इंजीनियर से उद्यमी बनना आसान नहीं था। इसमें मेरे पति और परिवार ने मदद की। वे हमेशा साथ खड़े थे। इस सफर के दौरान काम के प्रति समर्पण, लोग वास्तव में कैसे एक-दूसरे को प्रेरित करते हैं, ये सब जाना-सीखा। मेरे पति का आइडिया था। वे क्लीनिकल रिसर्च ऑर्गनाइजेशन के हेड थे, जहां दवाइयों और सौंदर्य प्रसाधनों में केमिकल का उपयोग होता था। इसका शरीर पर बहुत खराब प्रभाव पड़ता था। हमने कुछ अलग करने की सोची। मार्केट रिसर्च से पता चला कि लोगों को हेम्प की खूबियों के बारे में मालूम नहीं है और न ही बाजार में इससे संबंधित अधिक प्रोडक्ट्स उपलब्ध थे। ज्यादातर ब्यूटी प्रोडक्ट्स आयात होने के कारण महंगे होते थे। तभी हमने हेम्प की मदद से प्रोडक्ट बनाने का निर्णय लिया और 2016 में एनहेम्प कंपनी की नींव पड़ी।